# **Goodyear prezintă anvelopa concept cu o tehnologie avansată de senzor pentru primele generații de automobile autonome**

IntelliGrip ar putea spori siguranța automobilelor autonome atât pentru conducătorii auto cât și pentru pietoni

**București, 1 martie 2016 –** Astăzi, Goodyear și-a prezentat viziunea despre primele generații de automobile autonome la Salonul Internațional Auto de la Geneva 2016. Anvelopa concept Goodyear IntelliGrip, cu tehnologia sa avansată pentru senzor, este proiectată să vină în sprijinul sistemului de control al automobilelor autonome. Ca vehicule autonome, acestea se bazează pe informațiile primite de la alte vehicule, de la conducătorii auto din trafic, de la pietoni și de la sistemele din interiorul orașelor inteligente, iar anvelopele, precum aceste anvelope concept Goodyear IntelliGrip, ar putea juca un rol crucial în schimbul de informații.

Potrivit unui studiu prezentat la Forumul Economic Mondial, orașele se așteaptă ca vehiculele autonome să devină o realitate în următorii 10 ani[[1]](#footnote-1). În plus, studiul privind opțiunile tehnologice în SUA (J.D. Power 2015 U.S. Tech Choice Study[[2]](#footnote-2)) a ajuns la concluzia că tehnologia pentru protecția consumatorilor împotriva coliziunilor în caz de accidente este cea mai importantă în procesul de declanșare a schimbării în industria auto.

“Prin reducerea constantă a interacțiunii șoferului și a intervenției acestuia în cazul mașinilor care se conduc singure, anvelopele vor juca un rol chiar mai important decât acela de a fi legătura cu suprafața de rulare,” a spus Joseph Zekoski, Vice Președinte Senior și CTO la Goodyear. “Anvelopa concept de la Goodyear va juca un dublu rol în viitor, atât ca platformă creativă care să treacă dincolo de limitele convenționalului, cât și ca banc de probe pentru testarea tehnologiilor de generație următoare.”

Grație tehnologiei sale avansate de senzor și a profilului special al benzii de rulare, anvelopa concept Goodyear IntelliGrip poate ”simți” multe condiții de drum, printre care se numără atât condițiile ce țin strict de suprafața de rulare cât și condițiile ce țin de vreme. Anvelopa concept IntelliGrip utilizează de asemenea o tehnologie avansată pentru uzura anvelopei, bazată pe uzura activă de la Goodyear și pe tehnologia cu senzor a sistemului de monitorizare a presiunii în pneu, pentru a evalua starea anvelopei și a vehiculului. Goodyear a dezvoltat algoritmi speciali pentru a calcula astfel de variabile ca nivelul presiunii în anvelopă și temperatura anvelopei, pentru a da o estimare cât mai bună privind starea anvelopei și astfel să poată să optimizeze sistemul de control autonom al mașinii.

În plus față de sesizarea condițiilor de drum și de vreme, anvelopa comunică de asemenea cu sistemul computerului de bord al altor mașini, ceea ce ar contribui la livrarea unei performanțe de condus mai bune și a unui nivel de siguranță mai mare. Când anvelopa simte o ploaie torențială sau o suprafață de drum alunecoasă, mașina autonomă își adaptează viteza. În plus, ea ar trebui să își scurteze distanța de oprire, furnizând un răspuns mai bun la virare, o stabilitate optimizată și chiar să vină în sprijinul sistemelor de prevenție a coliziunilor.

Goodyear lucrează împreună cu un număr important de producători de mașini pentru a adapta pe mai departe această tehnologie nevoilor lor, sporind conectivitatea anumitor caracteristici precum Sistemul Electronic de Control al Stabilității, Sistemele de Control al Frânelor și Sistemele de Control ale Suspensiei.

Microcipul anvelopei concept IntelliGrip a fost dezvoltat împreună cu Huf, un producător de top de sisteme de protecție mecanice și electrice, de sisteme de monitorizare a presiunii și de sisteme telematice pentru industria auto peste tot în lume.

Pentru mai multe informații despre Goodyear Dunlop la Geneva Motor Show, vă rugăm să ne vizitați la standul 2056 în hala 2 sau urmați-ne pe Twitter la @Goodyearpress. Toate materialele de presă sunt disponibile pentru download la news.goodyear.eu

Despre Goodyear
Goodyear este una din cele mai mari companii producătoare de anvelope din lume. Are aproximativ 66.000 de angajați și își fabrică produsele în 49 de unități de producție în 22 de țări peste tot în lume. Cele două centre ale sale pentru inovare din Akron, Ohio, și Colmar-Berg, Luxemburg, se luptă să dezvolte produse și servicii de ultimă generație care stabilesc standarde tehnologice și de performanță în această industrie. Pentru mai multe informaţii despre Goodyear şi produsele sale, vizitaţi [www.goodyear.ro](http://www.goodyear.ro)

1. Sursa: World Economic Forum; analizele BCG, interviuri realizate cu decidenți în materie de politici publice 2015 [↑](#footnote-ref-1)
2. Sudiul U.S. Tech Choice Study 2015 a fost realizat din ianuarie 2015 până în martie 2015 și se bazează pe un studiu realizat online în rândul a peste 5300 de consumatori care au achiziționat direct sau în leasing vehicule noi în ultimii cinci ani. – Vezi mai multe pe: http://www.jdpower.com/press-releases/2015-us-tech-choice-study#sthash.rZ6ysrNh.dpuf [↑](#footnote-ref-2)